钦定古今图书集成/明伦汇编/官常典/第061卷 > 济北惠王寿
## 钦定古今图书集成/明伦汇编/官常典/第061卷 > 济北惠王寿

按《后汉书》本传：“济北惠王寿母申贵人，颍川人也，世
吏二千石。贵人年十三，入掖庭。寿以永元二年封，分
太山郡为国。和帝遵肃宗故事，兄弟皆留京师，恩宠
笃密。有司请遣诸王归藩，不忍许之。及帝崩，乃就国。
永初元年，邓太后封寿舅申转为新亭侯。寿立三十
一年薨。自永初已后，戎狄叛乱，国用不足，始封王。薨”
减赙钱为千万，布万匹。嗣王薨，赙钱五百万，布五千
匹。时惟寿最尊亲，特赐赙钱三千万，布三万匹。子《节
王》登嗣。